ซูซูกิ เซียส อีโคคาร์คันใหญ่
สุขกันไปทุกการเดินทาง
วุฒิณี ทับทอง

ยอดขายดีวันดีคืน แถมเรายังเห็นรถยนต์พรีเมี่ยมอีโคคาร์ ซีดานคันนี้ วิ่งอยู่บนท้องถนนบ้านเราเพิ่มมากขึ้นอย่างต่อเนื่อง 
แม้จะเป็นรถที่ออกสู่ตลาดมาสักพัก 
แต่ความนิยมกลับไม่ได้ลดน้อยถอยลงไปตามกาลเวลา
อะไร...ที่ทำให้รถรุ่นนี้ยังคงครองใจลูกค้าชาวไทยหลายคน 
เพื่อให้รู้แจ้ง “วัลลภ ตรีฤกษ์งาม” กรรมการบริหารด้านการขายและการตลาด ปิ๊งไอเดีย...จัดกิจกรรมเปิดโอกาสให้บรรดาสื่อมวลชนจากสำนักต่าง ๆ ได้สัมผัสประสบ
การณ์กับรถคันนี้กันแบบเต็ม ๆ ภายใต้โจทย์ของการเดินทางครั้งนี้คือ การเดินทาง
ที่แสนสุขไปกับซูซูกิ เซียส “The Happiness
Journey with Suzuki Ciaz” 
เรียกว่า กิจกรรมนี้มีให้เราได้สัมผัสครบ กับจุดเด่นต่าง ๆ ของรถคันนี้ แบ่งออกเป็น 5 เส้นทางย่อย ขับกันตั้งแต่เหนือจดใต้ เชียงใหม่-ภูเก็ต สำหรับงานนี้ “ประชาชาติธุรกิจ” มีโอกาสได้ร่วมสัมผัสประสบการณ์ในเส้นทางพิษณุโลก-กรุงเทพฯ ด้วยจุดเด่นของรถคันนี้ที่ออกแบบให้เป็นรถอีโคคาร์ที่มีหน้าตา รูปร่างค่อนข้างภูมิฐาน ด้วยการออกแบบที่ลงตัวตั้งแต่หัวจดท้าย
ภายในห้องโดยสาร เพียบพร้อมไปด้วยอุปกรณ์อำนวยความสะดวกและความบันเทิงตลอดเส้นทาง ด้วยการจัดวางตำแหน่งต่าง ๆ ในห้องโดยสารนั้น เรียกว่า ทุกอย่างให้ทั้งความโอ่โถง โปร่ง สบาย ไม่อึดอัดคับแคบ ไม่ว่าจะนั่งอยู่ตำแหน่งในของห้องโดยสาร ในฐานะผู้ขับหรือผู้โดยสารในตอนหน้า หรือตอนหลัง ทุกอย่างลงตัว พื้นที่
เฮดรูมหรือเลกรูมยังเหลือ ๆ พอให้ยืดเส้นยืดสายเพื่อเปลี่ยนอิริยาบถได้ 
ช่วงแรกของการเดินทาง ทีมงานได้เซตให้เป็นการขับในรูปแบบของการ “ประหยัดน้ำมัน” เพื่อดูประสิทธิภาพความเหนือกว่าในเรื่องความประหยัดที่เซียสจะทำได้ 
แต่เนื่องจากไม่ใช่ทางของเรา บวกกับได้หารือกับพี่ ๆ ร่วมคันจากหลายสำนักข่าว ตกลงกันว่า เราจะขับเจ้าเซียสในรูปแบบของการใช้งานจริง...น่าจะตรงกับจริตมากกว่า 
เส้นทางที่ผู้จัดกำหนด ช่วงพิษณุโลก-
นครสวรรค์ คือ เส้นทางช่วงของการขับ
เพื่อหาอัตราสิ้นเปลืองของเจ้าซูซูกิ เซียส
กับเครื่องยนต์เบนซินรหัส K12B ขนาด 1,242 ซีซี มีกำลังสูงสุด 91 แรงม้า
ที่ 6,000 รอบต่อนาที และแรงบิดสูงสุด 118 นิวตันเมตรที่ 4,800 รอบต่อนาที ติดตั้งระบบส่งกำลัง เกียร์อัตโนมัติแบบ CVT จะทำได้ดีแค่ไหน 
ตามสภาพการใช้งานจริงมาก
กว่า บทสรุปการใช้งานจริง รถคันนี้เราทำได้ทะลุ 20 กิโลเมตร ต่อน้ำมัน 1 ลิตร 
กับระยะเวลา 120 นาที ตลอดระยะทาง 137 กิโลเมตร ถือว่ารับได้ 
ส่วนคันที่ทำได้สูงสุดนั้นปาเข้าไปที่ระดับ 22.8 กิโลเมตรต่อลิตร 
เมื่อเข้าสู่การเดินทางในช่วงต่อมา 
เราและซูซูกิ เซียส สามารถทำความเร็ว
ได้ มีจังหวะ กดแป้นทำความเร็ว เพื่อดู
กำลังของเครื่องยนต์ เกียร์ ช่วงล่าง 
ที่สามารถสอดประสานกันได้ค่อนข้าง
เนี้ยบ 
แถมจังหวะติดลมบนไปแล้ว ความจัดจ้านของรถคันนี้มีขึ้นมาให้เห็นชัดเจน  
แถมความคล่องตัวในจังหวัด
ขับเปลี่ยนเลน เร่งแซง ทำได้ค่อนข้างเนียน  เมื่อเทียบกับรถประเภทเดียวกันของบางรุ่นที่ขนาดกับเครื่องยนต์นั้นดูจะไม่ไปด้วยกันเท่าที่ควร
ถึงตรงนี้ ต้องบอกว่าคนที่กำลังมองหารถอีโคคาร์ที่มีครบทั้งความ
คุ้มค่า คุ้มราคา 
เรียบหรูและดูดีคันนี้น่าสนใจไม่น้อย